### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 18. januar 2023 har vedtaget Magistratens indstilling i overensstemmelse med erklæring fra Børn og Unge-udvalget af 11. januar 2023.

Magistratsafdelingen for Teknik og Miljø udarbejder notat.

###

.

### Resume

[adresse] over 100 år gamle og bevaringsværdige hovedbygning udgør et udfordrende indeklima for skolens elever og medarbejdere.

Børn og Unge vil derfor gennemføre en pædagogisk og teknisk modernisering af skolen, så børnearealet pr. elev udvides og indeklimaet forbedres i forhold til lys, luft, lyd og termiske forhold i størstedelen af hovedbygningens undervisningslokaler. Med moderniseringen er det formålet, at skolen vil leve op til tidssvarende standarder for trivsel, pædagogik, leg og undervisning, og fremadrettet sikre rammerne for et velfungerende og inspirerende skole- og arbejdsmiljø med et godt indeklima.

Med indstillingen foreslås investeringer i moderniseringer for 23,4 mio. kr. fra Børn og Unge. Heraf er 5,2 mio. kr. allerede frigivet.

Projektet er derudover koordineret med Teknik og Miljøs planlagte og bevilgede investeringer i energirenovering, facader og tekniske installationer opgjort til 9,5 mio. kr.

Projektets samlede investering, inklusive Teknik og Miljøs andel, udgør dermed 32,9 mio. kr.

### Beslutningspunkter

Det indstilles:

At 1) der gives tillæg på 18,3 mio. kr. til eksisterende anlægsbevillinger på 5,2 mio. kr. til modernisering af [adresse] finansieret af 10,6 mio. kr., der allerede er afsat til RULL-projekt, 6,8 mio. kr. fra puljen til Indeklima, modernisering, toiletter og arbejdsmiljø i budgetforlig 2021 samt 0,9 mio. kr. fra puljen til klimavenligt byggeri.

At 2) midlerne frigives så rådighedsbeløbet på i alt 23,4 mio. kr., inklusive de allerede frigivne beløb på samlet 5,2 mio. kr., fordeler sig med 0,5 mio. kr. i 2022, 7,4 mio. kr. i 2023, 11,7 mio. kr. i 2024 og 3,9 mio. kr. i 2025.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 05-12-2022

Lucas Kjeldsen:

Fremsendes til [adresse] med bemærkning, at Magistraten i mødet den 5. december 2022 anbefaler, at byrådet tiltræder Magistratsafdelingen for Børn og Unges indstilling af 17. november 2022.

Udvalg: [adresse]

Dato: 14-12-2022

Lucas Kjeldsen: 15

Fremsendes til Børn og Unge-udvalget til behandling i henhold til beslutning i byrådets møde den 14. december 2022.

Udvalg: Børn- og Unge-udvalget

Dato: 11-01-2023

Lucas Kjeldsen:

Udvalget kunne enstemmigt tiltræde indstillingen.